Stærkere og stærkere blev med årene hos Sars følelsen af, at han ville kunne udrette noget ganske andet for sin videnskab, om det blev ham muligt, fri for sin embedsstillings pligter, at tage fast bopæl i Kristiania, hvor han kunde udnytte [[Kristiania Universitet|universitetets]] hjælpemidler. Han søgte derfor 1853 afsked fra sit præsteembede og blev 7. august 1854 udnævnt til ekstraordinær [[professor]] i zoologi; i denne stilling virkede han til sin død. De spørgsmål, som fra slutningen af 1850'erne mest optog ham, var sammenhængen mellem forverdenens dyreliv og nutidens; herom handler således hans ''Iagttagelser over den postpliocene eller glaciale Formation i en Del af det sydlige Norge'' (1860, sammen med [[Theodor Kjerulf]]), ''Geologiske og zoologiske Iagttagelser'' (1863), ''Om de i Norge forekommende fossile Dyrelevninger fra Quartærperioden'' (1865) samt flere mindre afhandlinger.
Historie Lister_over_personer